Legal Document

Category: 2264

Text:
13. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. 118/3393 της 26 Ιουλ. 1973 (ΦΕΚ  Β΄ 793) Περί αυξήσεως των υπό του Ταμείου Επικουρικής Ασφαλίσεως Ηλεκτροτεχνιτών Ελλάδος παρεχομένων συντάξεων. Έχοντες υπ’ όψει: α)Τας διατάξεις της παρ. 4 του άρθρ. 1 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί κοινωνικής ασφαλίσεως και περί ετέρων τινών διατάξεων», β)τας διατάξεις του άρθρ. 39 του υπ’ αριθ. 40/1972 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», γ)γνώμην του Διοικητικού Συμβουλίου του Ταμείου Επικουρικής Ασφαλίσεως Ηλεκτροτεχνιτών Ελλάδος, την ληφθείσαν κατά την υπ’ αριθ. 5/6.2.1973 συνεδρίασιν αυτού και υποβληθείσαν ημίν δια της υπ’ αριθ. 540/14.2.1973 αναφοράς του, αποφασίζομεν: 1.Από της 1ης Ιουλ. 1973 αυξάνονται αι υπό του Ταμείου Επικουρικής Ασφαλίσεως Ηλεκτροτεχνιτών Ελλάδος παρεχόμεναι συντάξεις, ων η έναρξις εμπίπτει εις το μέχρι 31 Δεκ. 1972 χρονικόν διάστημα, ως ακολούθως: α)Κατά 150 δραχ. αι μηνιαίαι συντάξεις μέχρι του ποσού 1.500 δραχμών. β)Κατά 100 δραχ. αι μηνιαίαι συντάξεις από του ποσού των 1.501 δραχ. και άνω. Εν ουδεμιά πάντως περιπτώσει τα εκ της αυξήσεως προκύπτοντα ποσά συντάξεων δύνανται να είναι μικρότερα των τοιούτων των προκυπτόντων εκ της αυξήσεως των συντάξεων των μικροτέρων του ποσού των 1.500 δραχμών. 2.Το υπό του ως άνω Ταμείου παρεχόμενον κατώτατον όριον μηνιαίας συντάξεως, ορίζεται εφ’ εξής εις 750 δραχμάς. Η παρούσα δημοσιευθήτω δια της Εφημερίδος της Κυβερνήσεως. Σελ.1536,04(γ)  Τεύχος 549-Σελ.128